Legal Document

Category: 2

Text:
2. ΝΟΜΟΣ υπ’ αριθ. 780 της 3/6 Ιουν. 1978 (ΦΕΚ Α΄ 91) Περί καταργήσεως του Ν.Δ. 1004/1971 «περί δημοσιογραφικού επαγγέλματος». Άρθρ.1.-1.Το Ν.Δ. 1004/1971 «περί δημοσιογραφικού επαγγέλματος» καταργείται, πλην των άρθρ. 10, 22 παρ. 2 και 3, 23 παρ. 1 και 2 και 29 παρ. 3. Διατηρείται εν ισχύι το άρθρ. 54 του Α.Ν. 1093/1938 πλην της παρ. 3 τούτου και επανέρχεται εν ισχύι το άρθρ. 12 του Νόμ. 4041/1960. Αντιθέτως δεν επανέρχονται εν ισχύι τα υπό του άρθρ. 29 παρ. 1 του καταργουμένου Ν.Δ. 1004/1971 καταργηθέντα νομοθετήματα και διατάξεις. Το άρθρ. 10 του Νόμ. 4286/1963 θεωρείται ως ουδέποτε καταργηθέν. 2.Δημοσιογραφικαί επαγγελματικαί οργανώσεις επαρχιακού τύπου θεωρούνται ικαναί προς σύναψιν συλλογικών συμβάσεων εργασίας ανεξαρτήτως αριθμού μελών και κατά παρέκκλισιν από πάσης άλλης διατάξεως. Άρθρ.2.-1.Οι ιδιοκτήται Ημερησίων Εφημερίδων Αθηνών, Θεσσαλονίκης και Επαρχιών, οι Συντάκται Ημερησίων Εφημερίδων Αθηνών, Θεσσαλονίκης και Επαρχιών, οι ιδιοκτήται Περιοδικού Τύπου, οι Συντάκται Περιοδικού Τύπου, οι υπάλληλοι Ημερησίου Τύπου, οι υπάλληλοι Περιοδικού Τύπου, οι Εικονολήπται τηλεοπτικών και κινηματογραφικών επικαίρων και οι φωτοειδησεογράφοι δύνανται να μετέχουν εις τας ως άνω επαγγελματικάς οργανώσεις, αποτελουμένας ενώσεις, λειτουργούσας βάσει των Καταστατικών των. Με το άρθρ. 30 του Νόμ. 1876/7-8 Μαρτ. 1990 (ΦΕΚ Α΄ 27) ορίστηκε ότι: «Στις κατηγορίες των διατάξεων του άρθρ. 2 παρ. 1 του Νόμ. 780/1978 περιλαμβάνονται και οι Τεχνικοί Τύπου Αθηνών και Θεσσαλονίκης». 2.Αι κατά την δημοσίευσιν του παρόντος υφιστάμεναι εξ άλλων διατάξεων ατέλειαι, φορολογικαί απαλλαγαί και διευκολύνσεις υπέρ των μελών των ενώσεων εξακολουθούν ισχύουσαι. 18.Φ.β.2 Δημοσιογραφικό Επάγγελμα